
Ministru kabineta noteikumi Nr. 208
Rīgā 2024. gada 2. aprīlī (prot. Nr. 14 20. §)
Grozījums Ministru kabineta 2007. gada 26. jūnija noteikumos Nr. 447 "Rāznas nacionālā parka individuālie aizsardzības un izmantošanas noteikumi"
Izdoti saskaņā ar likuma "Par īpaši aizsargājamām dabas teritorijām" 14.panta otro daļu un Rāznas nacionālā parka likuma 3.panta otro daļu
· Izdarīt Ministru kabineta 2007. gada 26. jūnija noteikumos Nr. 447 "Rāznas nacionālā parka individuālie aizsardzības un izmantošanas noteikumi" (Latvijas Vēstnesis, 2007, 104. nr.; 2010, 188. nr.; 2014, 236. nr.) šādu grozījumu:
· 1. Papildināt ar 8.2.6. apakšpunktu šādā redakcijā:
· "8.2.6. makšķerēšanas sporta sacensību un treniņu vajadzībām Rāznas ezerā, ja sacensības iekļautas Latvijas Makšķerēšanas sporta federācijas sacensību kalendārā, – ne biežāk kā trīs sacensības gadā un ne vairāk kā divas sacensību dienas un trīs treniņu dienas pirms sacensībām, nepārsniedzot kuģošanas līdzekļa ātrumu 50 km/h."

